Antonella møtte oss til avtalt tid, viste oss vei til trulloen og gikk gjennom stedet samme med oss. Hun var veldig hyggelig og imøtekommende og passet på at vi hadde det bra. Det var begynt å bli litt kaldt i oktober, så hun hadde skrudd på varmen for oss og ringte på dagen etterpå for å forsikre seg om at vi hadde det bra og ikke frøs.

Bildene gir en nøyaktig beskrivelse av stedet. Veldig koselig, skikkelig rengjort og med en dusj som har ordentlig varmt vann og trykk!
Den er kanskje litt mindre enn man skulle tro - det er bare koselig, men det kan bli trangt dersom det blir dårlig vær.

Trulloen ligger nydelig til blant olivenlunder et lite stykke fra Alberobello sentrum. Teoretisk sett kan du gå inn til sentrum, men det er litt langt og ingen fortau så jeg ville abefale å bruke bil eller sykkel. Du kan parkere inne på eiendommen.
Patioen med spiseplass ligger skjermet fra veien og grenser mot en frukthage og olivenlund. Fredelig og idyllisk!

Anbefales!